আলীবর্দীর সমাধি
আলীবর্দীর সমাধি পশ্চিমবঙ্গের মুর্শিদাবাদে খুশবাগ নামে পরিচিত বাগান কমপ্লেক্সের মধ্যে অবস্থিত। নদীর তীর থেকে প্রায় এক কিমি দূরে লালবাগ সদরঘাটের বিপরীতে এর অবস্থান। আলীবর্দীর পাশেই প্রিয় দৌহিত্র সিরাজের সমাধি। সিরাজের পদপ্রান্তে বেগম লুৎফা। পূর্ব পাশে শায়িত আছেন সিরাজের ভ্রাতা মির্জা মেহেদি, যাঁকে সিরাজের মতোই নিষ্ঠুরভাবে হত্যা করা হয়েছিল।